《种竹》
明代·程煜

小园种桃复种松，中间隙地宽数弓。种蕉惹雨李惹虫，欲种绿竹摇清风。

覆以黄土灌以水，数日嫩绿抽葱葱。明年箨卸新荫浓，低垂量得遮书窗。

窗中冰簟四时碧，林下桃花三月红。桃花落尽信风急，松声竹声摩碧空。

閒人时来竹根下，一香一茗携一童，卧读离骚人不逢。

作者简介：程煜，字贻先。程乡（今梅州）人。诸生。事见清张煜南《梅水诗传》卷一。